|  |  |  |
| --- | --- | --- |
|  | **Køng Museums Støtteforening** |  |
| Køng Museum, Bygaden 27, Køng, 4750 Lundby koengmuseum@gmail.comwww.koengmuseum.dk |

**Pressemeddelelse
9. maj 2022**

**Kunsthåndværkermarked på Køng Museum
søndag den 22. maj kl. 10-16**

Køng Museum samler alle trådene til en festlig dag, hvor kunsthåndværket fejres.Over 50 kunsthåndværkere vil vise deres arbejder i de store museumshaver omkring Køng Museum og Køng Spindeskole.

**Åbne værksteder**
Køng Museum var før i tiden en gammel hørfabrik, så derfor vil der også være åbne værksteder for hør, hvor man kan følge med i hele processen fra såning af hørfrø til det færdig-vævede stof. I Det rullende Hørværksted vil man selv kunne prøve at bryde, skætte og hegle hørstrået, hvorefter man kan se, hvorledes det bliver spundet og vævet. Over hele området vil der være mange åbne værksteder, så man kan følge med i tilblivelsen af de spændende værker.

**Køngs Historie**På Køng Museum vises historien om den gamle Køng Fabrik, som fremstillede de smukkeste håndvævede hørtekstiler til kongehuset, og skiftende udstillinger af den fineste kunsthåndværk. For tiden vises en stor smykke- og billedkunstudstilling, hvortil der vil være gratis adgang.
Der vil være rundvisning til den gamle Køng Fabriks bygninger kl. 11.30 og kl. 14. Om eftermiddagen vil der være åbent i Køng Kirke og Køng sognearkiv.

**Optræden**Der vil over dagen være forskellig optræden. Mellem kl. 13 og 14 vil vi få besøg af et børnekor, som vil synge nogle dejlige sange for os. Senere kl. 14.30 vil der blive optræden med historiske danse.

**Børneaktiviteter**
Der vil være rigtig mange aktiviteter for børn. Den populære legeplads, hvor børn kan lege forskellige gamle lege under vejledning af to voksne, vil være åben hele dagen. En af vores frivillige vil vise børnene, hvordan de kan bruge slyngstokke og stjernehjul, og en anden vil vise børnene, hvordan man kan lave primitiv vævning på karton.

**Uden mad og drikke …..**Hele dagen er der mulighed for at købe mad og drikke, så familien har mulighed for at få en dejlig fridag med interessante aktiviteter i afslappende omgivelser i og omkring det anlæg, der engang var et af Danmarks første og største hørindustrianlæg.
Pressekontakt: Hanne Tommerup tlf. 40712113